Yusuf Atılgan

Yusuf Ziya Atılgan (b. 27 Heziran 1921, Manisa; m. 9 Tışrino Peyên 1989, Estabol) yew nuştekar u musnekaro Tırko. Ey serra 1936 de Manisa de mektebo miyanên, 1939 de zi Lisa Balıkesiri de wend. Uca ra tepeya kewt Universita Estanboli ke sınıfa dıyıne ra tepeya bi wendekaro eskeri. Universite de lızgey Zıwan u Edebiyatê Tırki de wend. Teza xo ke qediyayışê universita xo de nuşt, pê Nihat Tarlani nuşt, huner, kes u psikolociye bi. Akşehir de Lisa Eskeriya Maltepe de malımiya edebiyati kerde. Key ke wendekarê universite biyo, kewto Partiya Komunistanê Tırkiya, faliyetê kerdê u cokao ke tepışiyao u mekumê hepısi biyo. Şeş aşmi Sansaryan Xan de, çehar aşmi zi Topxane de u pêro piya des aşme hepıs de mendo.

Tarixê 26 Çıle 1946 de bi serbest hema mesleg ra erziyao. Serra 1946 de şiyo dewa Manisa Hacırahmanlı, cıtkeri kerde. 1976 de agêyrao Estanbol. Danışman, açarnaoğ u raştkeri kerdê. Keyke romanê xo 'Canıstan' nuştêne, nêşao romanê xo bıqedno (peyni bıdo), krizê zerre (qelbi) ra merdo Moda Estanbol de.

Romananê xo Aylak Adam (Mêrdo Tolaz) u Anayurt Oteli (Otelê Anayurdi) de ğerbiyayış u teniyabiyayışê merdımi rınd nuştê u wıni şınasiyao. Edebiyatê Tırkê Modern de cao gırd gırewto. 1987 de romanê cı Anayurt Oteli terefê Ömer Kavuni ra be namey romani zey filmê sinema anciyao.

Key ke heqa eseranê êyê telifi vêrdê a Can Yayınları, nê çapxane notê destnuştey Atılgani, şıir, çarnayış, hêkat u estanıkê Altılgani kerdê têmıyan u be namey Siz Rahat Yaşayasınız Diye (Semedo ke Şıma Rehet Bıcıwê) veto. Eser de qısımê kewtışê cerrebê romanê nuştekari Eşek Sırtındaki Saksağan zi ca gırewto.

 Eserê cı 
Roman
 Aylak Adam (1959)
 Anayurt Oteli (1973)
 Canistan (2000)
Hêkat 
 Bodur Minareden Öte (1960)
 Eylemci (Bütün Öyküleri, 1992)
 Çocuk Kitabı: Ekmek Elden Süt Memeden (1981)
Çarnayış
 Toplumda Sanat (K. Baynes; 1980).
Piyes 
 Çıkış Gecesi (Barıman Yayınevi, İst. 1947)

 Nuştê êyê ke nêçarniyay a kıtabi 
Şıirê ey
 Ölü Su (şiir) Yazı, Sayı 1,1978.
 Ayrılık (Şiir) Milliyet Sanat Dergisi, sayı 1, Şubat 1980.
Şıirê çarniyay
 "Gözler", (Şiir) Ezra Pound'dan, Yusuf Atılgan'a Armağan, s. 129-130
 "Bir Yerde Hiç Gitmediğim", E. E. Cummings'ten, yayımlanmamıştır.
Nuştê çarniyay
 Kierkegaard'dan (Korku ve Titremeden),Değişim, Sayı 2
 Kierkegaard'dan (Günceden), Değişim, Sayı 1
 Kierkegaard'dan (Ölümcül Hastalıktan), Değişim, Sayı 7

 Esero ke cı sero nusiyao 
 Yusuf Atılgan'a Armağan, İletişim Yayınları, 1992, ISBN 975-470-280-2.

Kategoriye:Şairê Tırki
Kategoriye:Nuştekarê hêkati
Kategoriye:Nuştekarê romani
Kategoriye:Nuştekarê Tırki